L 146/18 Den Europæiske Unions Tidende 8.6.2007 KOMMISSIONENS FORORDNING (EF) Nr. 636/2007 af 7. juni 2007 om fravigelse af bilaget til Rådets forordning nr. 79/65/EØF for så vidt angår områder i Rumænien KOMMISSIONEN FOR DE EUROPÆISKE FÆLLESSKABER HAR — under henvisning til traktaten om Bulgariens og Rumæniens tiltrædelse, under henvisning til akten vedrørende Bulgariens og Rumæ- niens tiltrædelse, særlig artikel 41, stk. 1, og ud fra følgende betragtninger: (1) — Ibilaget til Rådets forordning nr. 79/65/EØF af 15. juni 1965 om oprettelse af et informationsnet for landøko- nomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab (!) er der fastsat en liste over områder i henhold til nævnte forordnings artikel 2, litra d). (2) — Efter nævnte bilag er Rumænien opdelt i otte områder. På rumænsk anmodning bør Rumænien med henblik på forordning nr. 79/65/EØF betragtes som et enkelt område i de første tre år efter landets tiltrædelse af EU med det formål at fremme fastlæggelsen af en realistisk udvælgelsesplan. (3) — Foranstaltningerne i denne forordning er i overensstem- melse med udtalelse fra Fællesskabskomitéen for Informa- tionsnettet for Landøkonomisk Bogføring — UDSTEDT FØLGENDE FORORDNING: Artikel 1 Uanset bilaget til forordning nr. 79/65/EØF udgør Rumænien med henblik på anvendelsen af nævnte forordning et enkelt område indtil den 31. december 2009. Artikel 2 Denne forordning træder i kraft på syvendedagen efter offent- liggørelsen i Den Europæiske Unions Tidende. Den anvendes fra regnskabsåret 2007. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 7. juni 2007. På Kommissionens vegne Mariann FISCHER BOEL Medlem af Kommissionen () EFT 109 af 23.6.1965, s. 1859/65. Senest ændret ved forordning (EF) nr. 1791/2006 (EUT L 363 af 20.12.2006, s. 1).